Държавен вестник, бр. 58, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  58
жаваното военно звание не са спрямо другите 
военнослужещи техни началници или подчи­
нени, могат да бъдат старши или младши.
(2) Старшите имат право да правят бележки 
на младшите и да изискват от тях спазване 
на военната дисциплина, обществения ред 
и правилата за носене на униформеното 
облекло, правилата на военна вежливост и 
етични норми на поведение, като младшите 
са длъжни да ги изпълняват.
Чл. 114. При съвместно изпълнение от 
военнослужещи на задължения по военната 
служба и когато един спрямо друг те не са 
началници или подчинени, както и в случая, 
когато служебните им взаимоотношения не са 
определени от техния непосредствен командир 
(началник), старши е този от тях, който при­
тежава по-високо военно звание, при еднакви 
звания – този от тях, който заема длъжност 
от по-високо длъжностно ниво, а при равни 
звания и длъжности – този от тях, който е 
престоял повече време в съответното звание.
Чл. 115. (1) Военнослужещите при изпъл­
нение на задълженията си по военната служба 
и в обществения си живот се ръководят от 
морални и етични стандарти, които определят 
човешкото поведение, включващи морални 
ценности, норми и правила на лично поведение. 
(2) Етичните норми и правила на поведение 
са задължителни за всички военнослужещи 
независимо от техните пол, възраст, етнос, 
религия, длъжност, звание и място за изпъл­
нение на военната служба. 
Чл. 116. При изпълнение на служебните си 
задължения военнослужещите се ръководят 
от следните морални ценности:
1. да приемат чувството за дълг като водещо 
при изпълнение на служебните си задължения;
2. да поставят мисиите, функциите, опера­
циите и задачите на войсковата единица пред 
собствените си интереси;
3. да проявяват смелост и храброст при 
изпълнението на поставените задачи, като 
оценяват реално степента на риска в своята 
дейност;
4. да проявяват отговорност, дисциплини­
раност и самодисциплина, като се подчиня­
ват на всички законно отдадени заповеди и 
разпореждания; 
5. да проявяват творчество и инициативност 
за качествено изпълнение на поставените им 
задачи;
6. да уважават своите колеги и да се стре­
мят заедно да изпълняват задачите си, като 
проявяват колективност и другарство; 
7. да са прями в отношенията си, да са 
нетърпими към измамата, лицемерието и 
закононарушенията и да се стремят честно, 
искрено, с достойнство и чест да преодоляват 
собствените си грешки и тези на колегите си; 
8. да проявяват нетърпимост към всички 
прояви, уронващи престижа на армията и 
военната професия, като израз на лоялността 
им към въоръжените сили.
Чл. 117. Военнослужещите са длъжни да 
спазват следните норми на поведение:
1. животът и здравето на всеки отделен 
човек (личност) е тяхна неотменна грижа;
2. при осъществяването на войнската дей­
ност високо да ценят живота и здравето на 
колегите си, както и собствения си живот;
3. готовността за саможертва като висша 
проява на войнския дълг;
4. зачитане на човешките права и свободи на 
всички граждани и недопускане на дискрими­
национно поведение във взаимоотношенията;
5. уважение и вежливост към всеки и към 
всички;
6. преклонение пред паметта на загиналите 
и пострадалите при изпълнение на войнския 
им дълг и грижа за техните семейства;
7. развиване на военните традиции и издига­
не престижа на родината и въоръжените сили;
8. уважение към държавните символи и 
институции;
9. недопускане на корупция, корупционни 
практики и злоупотреба с власт и служебно 
положение.
Чл. 118. Във взаимоотношенията си воен­
нослужещите са длъжни да спазват следните 
правила на лично поведение, произтичащи от 
военната професионална етика:
1. да проявяват уважение към длъжността, 
званието и отговорностите на командирите 
(началниците) и колегите си и да не отправят 
публична критика към тях;
2. да уважават и да ценят стремежа към 
самоусъвършенстване;
3. да не се ръководят от доноси, клевети 
и интриги и да съдействат за разрешаването 
на проблеми или конфликтни ситуации меж­
ду отделните военнослужещи и войсковите 
колективи;
4. да зачитат правото на личен живот на 
колегите си и да проявяват толерантност към 
различните по раса, етнос, религия, пол и 
убеждения личности (общности);
5. да не допускат словесен, психически, 
физически или сексуален тормоз, заплашване, 
малтретиране или сексуално посегателство;
6. да спазват утвърдените правила за 
действие при участие в мисии, операции и 
учения на територията на други държави и 
да се съобразяват със специфичните аспекти 
на историята, културата, обществено-по­
литическото и религиозното устройство на 
съответната страна.
Раздел II
Общи задължения на военнослужещите 
Чл. 119. Статутът и отговорностите на воен­
нослужещите са регламентирани в Закона за 
отбраната и въоръжените сили на Република 
България и правилника за неговото прилагане.